armvectores/hy_wikipedia_2023 huggingface dataset:
Դմիտրի Տագանով

Դմիտրի Անատոլևիչ Տագանով (էրզ.՝ Дмитрий Тагановонь, հայտնի է նաև Միտյո Տագանոն  ծականունով, հունվարի 2, 1971(1971-01-02), Ստարոբորիսկինո (գյուղ, Սևերնի շրջան), Սևերնի շրջան, Օրենբուրգի մարզ, ՌԽՖՍՀ, ԽՍՀՄ), ռուս էրզիացի բանաստեղծ։


== Կենսագրություն ==
Դմիտրի Տագանովը ծնվել է  1971 թվականի հունվարի 2-ին Ստարոբորիսկինո գյուղում (Օրենբուրգի մարզի Հյուսիսային շրջան)։ 9 տարեկան հասակում տեղափոխվել է Նիժնեկամսկ, որտեղ ավարտել է միջնակարգ դպրոցը։ 1990 թվականին ավարտել է Բուգուռուսլանի բժշկական ուսումնարանը, այնուհետև ընդունվել Օրենբուրգի պետական բժշկական համալսարան, ստացել «Անզգայացում և վերակենդանացում» մասնագիտացում։ Սովորելու ընթացքում 1992 թվականից հաճախել է Վ. Ի. Դալյայի անվան մարզային գրական միավորման դասընթացներին և հրապարակել բանաստեղծությունների առաջին ժողովածուն սարանսկի «Сятко» («Կայծ») ամսագրում և «Օրենբուրգ» թերթում։ 1998 թվականին ավարտել է Օրենբուրգի պետական բժշկական համալսարանը և աշխատել Օրենբուրգի և Բուգուռուսլանի հիվանդանոցներում։ 2001 թվականից Դմիտրի Տագանովը համարվում է  Բուգուռուսլանի կենտրոնական շրջանային հիվանդանոցի վերակենդանացման բաժանմունքի վարիչը։
Տագանովը Ռուսաստանի գրողների միության անդամ է։ Նրա բանաստեղծությունները հրապարակվում են այնպիսի ամսագրերում, ինչպիսիք են՝ «Չիլիսեմա», «Ճամփորդ» և «Դոն», օրենբուրգյան «Քարվանսարա» ալմանախում, «Էրզյան պրավդա», «Էրզյան մաստոր», «Երեկոյան Օրենբուրգ», «Հարավային Ուրալ», «Օրենբուրժիե», «Օրենբուրգյան շաբաթ», «Նոր սերունդ» և այլ թերթերում։  Տագանովի բանաստեղծությունները ներառվել են «Красный угол», «И с песней молодость вернётся», «Внуки вещего Бояна» (Օրենբուրգ), «О любви — Кельгомать колга - Вечкемадо» (Սարանսկ), «Пöсь öö» («»Տաք գիշեր, Տալլին) ժողովածուներում։ Էրզիական լեզվով լույս են տեսել Տագանովի «Сола вал» («Նուրբ բառ», Սարանսկ, 1997) և «Седейсэ тарка» («Տեղ սրտում», 2009) բանաստեղծական ժողովածուները։ Բանաստեղծությունները ռուսերեն թարգմանել են Եվգենի Սեմիչևը, Դիանա Կանը և Լյուդմիլա Էսաուլովան (Սեմիչևի թարգմանությունները 2008 թվականին ընդգրկվել են սամարական «Аргуван» հավաքածուում)։


== Ծանոթագրություններ ==
Պիկրիտ

Պիկրիտ (հուն․ πικρός — դառը), տիպիկ լրիվ բյուրեղային հրային ապար՝ կազմված ավգիտից ու օլիվինից, եղջրախաբի, բիոտիտի, ռոմբային պիրօքսենի և այլ միներալների աննշան խառնուրդներից։ Օլիվինը հաճախ փոփոխված և տեղակալված է սերպենտինով, ինչպես նաև իդդինգսիտով, քլորիտով, երբեմն՝ ակտինոլիտով։ Պիկրիտում հաճախ հանդիպում է սուլֆիդների ցան։ Ստրուկտուրան հիմնականում հատիկային է, երբեմն՝ պոյկիլիտային։
Ֆրանշլեն

Ֆրանշլեն  (ֆր.՝ Francheleins), համայնք Ֆրանսիայում, Ռոն Ալպեր մարզի Էն գավառում։ Մտնում է Սեն Տրիվյո սյուր Մուանյան համայնքի կազմի մեջ։ Հանդիսանում է Բուրկ ան Բրես շրջանի օկրուգը։
Համայնքի INSEE կոդ՝ 01225։


== Տեղադրություն ==
Համայնքը տեղակայված է Փարիզից 360 կմ հարավ-արևելք, Լիոն քաղաքից 36 կմ հյուսիս, Բուրակ ան Բրես շրջանից 36 կմ դեպի հարավ-արևմուտք։


== Կլիմա ==
Համայնքում կլիման կիսացամաքային է՝ խիստ ամառ ու ձմեռ։ Անձրևները հաճախակի չեն լինում՝ հիմնականում ամռանը։


== Պատմություն ==
Մինչև 1988 թվականի նոյեմբերի 30-ը համայնքը կրել է Ամարեն Ֆրանշլեն Սեսեն անվանումը (ֆր.՝ Amareins-Francheleins-Cesseins)։


== Բնակչություն ==
Համայնքի բնակչությունը 2010 թվականին կազմում էր 1323 մարդ։


== Վարչակազմ ==


== Տնտեսություն ==
2010 թվականի տվյալներով 863 աշխատունակ տարիքի մարդկանցից (15-64 տարեկան) 691-ը տնտեսապես ակտիվ էին, 172-ը անգործունակ (Ակտիվության ցուցանիշը — 80.1 %, 1999 թվականին եղել է՝ 74.4%)։ 691 աշխատունակ բնակիչներից 650-ը աշխատում էին (349 տղամարդ և 301 կին), անաշխատանք էին 41-ը (18 տղամարդ և 23 կին)։
172 անգործունակ մարդկանցից 65-ը աշակերտներ կամ ուսանողներ են, 77-ը թոշակառու, 30-ը անաշխատունակ էին այլ պատճառներով։


== Պատկերասրահ ==

		
		
		
		
		


== Ծանոթագրություններ ==


== Արտաքին հղումներ ==
«Франшлен» (ֆրանսերեն)։ Ֆրանսիայի տվայլների և տնտեսական հետազոտությունների ազգային ինստիտուտ։ Վերցված է 2014-06-02 
«Франшлен» (ֆրանսերեն)։ cassini.ehess.fr։ Վերցված է 2014-06-02
Դավիթ Նալչաջյան

Դավիթ Նալչաջյան (օգոստոսի 31, 1979(1979-08-31), Երևան, Հայկական ԽՍՀ, ԽՍՀՄ), հայ սաքսոֆոնահար, ջազային երաժիշտ։


== Կենսագրություն ==
Դավիթ Նալչաջյանը ծնվել է 1979 թվականի օգոստոսի 31-ին՝ Երևանում։ Երաժշտական կրթությունը ստացել է Երևանի Ալեքսանդր Սպենդիարյանի անվան երաժշտական մասնագիտական դպրոցում՝ սաքսաֆոնահար Ալեքսանդր Մանուկյանին դասարանում։ 1996-2001 թվականներին ուսումը շարունակել է Երևանի Կոմիտասի անվան պետական կոնսերվատորիայում։
Արմեն Հյուսնունցի և Վահագն Հայրապետյանի մոտ սովորել է ջազի վարպետություն։ Որպես ուսուցիչ աշխատել է Երևանի Ալեքսանդր Սպենդիարյանի անվան երաժշտական մասնագիտական դպրոցում, իսկ որպես երաժիշտ՝ «Արարատ» փողային և Մանկական ֆիլհարմոնիկ սիմֆոնիկ ջազային նվագախմբերում։
Դավիթ Նալչաջյանը եղել է «Նոր անուններ» միջտարածաշրջանային բարեգործական հասարակական հիմնադրամի անդամ, որի հետ զուգահեռ ջազ է նվագել ակումբներում։ նվագել է նաև երաժիշտ Արսեն Ներսիսյանի ղեկավարած «Ֆանքի բրաս» խմբում, ինչպես նաև Հայաստանի հեռուստառադիոընկերության պետական ջազային նվագախմբում։
1998 թվականից հանդիսացել է «Armenian Navy Band» խմբի անդամ։ Խմբի հետ լԴավիթ Նալչաջյանը մասնակցե է աշխարհի մի շարք հեղինակավոր երաժշտական փառատոների, նվագել է ի երաժիշտներ Ջո Զավինուլի, Քարիմ Զիադի, Իգոր Բութմանի, Բորիս Գրեբենշիկովի հետ։
Որպես սաքսաֆոնահար 2001 թվականից աշխատել է Հայաստանի պետական ջազ նվագախմբում։ Ընդգրկվել է երաժիշտ, սաքսոֆոնահար, գործիքավորող, կոմպոզիտոր,Արմեն Հյուսնունցի հիմնած «Արտասաքս» կվարտետի խմբում։
2004-2009 թվականներին Դավիթ Նալչաջյանը նվագել է «Կատուներ» խմբում, ձայնագրվել է ձայնասկավառակներում։


== Ծանոթագրություններ ==


== Արտաքին հղումներ ==
Երկրամաս (վարչական միավոր)

Երկրամաս, որոշ երկրներում վարչա-տարածքային միավոր։ 
Սկզբում «երկրամաս» բառով անվանում էին պետության ծայրերում գտնվող շրջանները։
Արուսյակ Թամրազյան

Արուսյակ Հրաչյայի Թամրազյան (հոկտեմբերի 30, 1980(1980-10-30), Դիլիջան, Հայկական ԽՍՀ, ԽՍՀՄ), երաժշտագետ, երգեհոնահար։ Արվեստագիտության թեկնածու (2016 թվական)։ 


== Կենսագրություն ==
Ավարտել է Երևանի Պյոտր Չայկովսկու անվան երաժշտական դպրոցի դաշնամուրի բաժինը (1998 թվական, դասատու՝ Ս. Սարաջյան), Երևանի պետական երաժշտագիտության (2003 թվական) և երգեհոնի (2005 թվական, Ալիսա Ադամյանի դասարան) բաժինները, Հայաստանի գիտությունների ազգային ակադեմիայի արվեստի ինստիտուտի ասպիրանտուրան (2011 թվական, ղեկավար՝ Աննա Ասատրյան)։ 
2004–2009 թվականներին հատուկ ծրագրով աշխատել է երեխաների հետ, հանդես եկել երգեհոնային մենահամերգներով, հրատարակել էսսեներ, հեքիաթների ժողովածու (2009 թվական)։
2005 թվականից՝ Մատենադարանի արվեստի պատմության և գրչության կենտրոնների ուսումնասիրման բաժնի գիտաշխատող։ Ուսումնասիրության ոլորտները՝ հայ միջնադարյան արվեստի տեսություն, գեղագիտություն, խորհրդաբանակաև մեկնողական համակարգ (մասնավորապես՝ նորպլատոնական գեղագիտ-իմացաբանական կատեգորիաները և միջնադարյան արվեստի տեսությունը), համապարփակ խորհրդաբանության արտացոլումը երաժշտության վերապրման և տեսության մեջ, խազագրություն, երաժշտածիսական Մանրուսման ձեռագրեր, Հովհաննես Պլուզ Երզնկացու, Ներսես Լամբրոնացու մեկնությունները, Գրիգոր Նարեկացու խորհրդաբանության որոշ հատկանիշներ։
2021 թվականին եղել է Ցյուրիխի համալսարանի Ցյուրիխի անտիկ ուսումնասիրությունների կենտրոնի կրթաթոշակակիր։


== Երկեր ==
Էսսեներ և ուսում­նասիրություններ, Ե., 2013:
Գրիգոր Նարեկացուն վերագրվող "Մեկնութիւն "Ո՞վ է դա"-ի" երկը։ Արուսյակ Թամրազյան։ Նաիրի, 2019։


== Ծանոթագրություններ ==
Արադի նահատակներ

Արադի նահատակներ (հունգ.՝ Aradi vértanúk), հունգարական բանակի 13 գեներալներ, որոնք մահապատժի են ենթարկվել 1849 թվականի հոկտեմբերի 6-ին Արադում 1848-1849 թվականների հունգարական հեղափոխության ճնշումից հետո։


== Պատմություն ==
Հունգարական հեղափոխությունը սկսվել է 1848 թվականին։ 1849 թվականի գարնանը հունգարական զորքերը վերահսկողության տակ վերցրին Հունգարիայի թագավորության ամբողջ տարածքը, և ապրիլի 14-ին պետական ժողովը որոշում ընդունեց Հունգարական գահը Հաբսբուրգներից զրկելու և Հունգարիայի անկախությունը հռչակելու մասին։ Լայոշ Կոշուտը հայտարարվեց երկրի ղեկավար-նախագահ, սակայն ամեն ինչ փոխեց ռուսական ներխուժումը։
Սիրիական սխտորագորտ

Սիրիական սխտորագորտ (Pelobates syriacus), սխտորագորտերի ընտանիքի սխտորագորտերի ցեղի անպոչ երկկենցաղ։


== Տարածվածություն ==
Տարածված է Սիրիայում, Փոքր Ասիայում, Հարավային Կովկասում։ Հայաստանում հանդիպում է Արմավիրի, Արարատի, Կոտայքի, Վայոց ձորի և Սյունիքի մարզերում, Երևանի շրջակայքում։ Տարածված է Հայաստանի հարավարևելյան շրջաններում։ Շատ հազվադեպ հանդիպում է հանրապետության կենտրոնական և հարավային շրջաններում՝ Ջրվեժ, Առինջ, Ողջաբերդ, Ռինդ գյուղերի շրջակայքում, Սիսիանի տարածաշրջանում։ Արցախում տարածված է անտառային, տափաստանային շրջաններում և լեռնային հարթավայրերում, քչաքանակ է։


== Բնակության պայմաններ և կենսակերպ ==
Բնակվում է կանգուն, հոսող, համեմատաբար խորը ջրավազաններում, նաև ափամերձ վայրերում։ Սեփական բուն չի ունենում և վարում է մթնշաղագիշերային և գիշերային կյանք։ Սնվում է մանր անողնաշարավորներով։ Ձմեռում է հոկտեմբերի վերջից մարտի կեսերը՝ թաղվելով փխրուն հողի մեջ կամ թաքնվելով քարակույտերում և այլ թաքստոցներում։


== Արտաքին տեսք ==
Մարմինը լայն է, կլորավուն, երկարությունը՝ 2-7,9 սմ։ Մաշկը հարթ է կամ թեթևակի բշտավոր։ Գլուխը խոշոր է, ճակատային մասը՝ առանց արտափքվածության, որով էլ տարբերվում է սովորական սխտորագորտից։ Աչքերը խոշոր են, բիբը՝ ուղղահայաց։ Ականջի թմբկաթաղանթը բացակայում է։ Հետևի վերջավորությունները համեմատաբար կարճ են, միջմատային լողաթաղանթները՝ խորը կտրված։ Աչքի է ընկնում փորելուն հարմարված խոշոր կրնկային թմբիկը։ Մեջքային մակերեսի ընդհանուր գունավորումը գորշ կամ դեղնավուն է, առկա է բազմաթիվ մուգ կանաչավուն, տձև սալերից բաղկացած նախշ։


== Բազմացում ==
Զուգավորումը և ձվադրումը տեղի են ունենում մարտի վերջից մայիսի կեսերը՝ կախված միջավայրի ջերմաստիճանից, ակտիվանում են +13-+14 °C պայմաններում։ Գորտնկիթներն անկանոն դասավորված են մինչև 1 մ երկարությամբ երշիկանման երիզներում, որոնք փաթաթվում են ջրային բույսերին։ Շերեփուկները շատ արագ են աճում և կերպարանափոխությունից առաջ դառնում են մոտ 14,3 սմ, այսինքն՝ մոտ 3 անգամ խոշոր են, քան սեռահասուն գորտերը։ Կերպարանափոխությունը տեղի է ունենում հունիսից սեպտեմբեր, սակայն շերեփուկները կարող են նաև ձմեռել։ Սաղմնային զարգացումը տևում է 5-7 օր՝ +22-+22 °C ջերմաստիճանում, թրթուրների զարգացումը տևում է 65-85 օր։


== Նշանակություն ==
Օգտակար է, ոչնչացնում է վնասատու միջատներին, մեծ օգուտ է տալիս այգիներին ու բանջարանոցներին։


== Պահպանություն ==
Գրանցված է ՀՀ Կարմիր գրքում, Ղարաբաղի կենդանիների կարմիր գրքում։ Քանակապես կրճատվող տեսակ է։ Գրանցված է նախկին ԽՍՀՄ –ի և Ադրբեջանի Կարմիր գրքերում։ Ընդգրկված է ԲՊՄՄ Կարմիր ցանկում (3.1) «Least Concern» կարգավիճակով։ ԲՊՄՄ Կարմիր ցուցակի չափորոշիչներով է խոցելի տեսակ է՝ VU B2ab (ii, iii)։ Գրանցված է Բեռնի կոնվենցիայի II հավելվածում։ Տեսակի տարածման վայրերը չեն պահպանվում։ 1985–1986 թվականներին Ազատի ջրամբարում (Արարատի մարզ) բաց է թողնվել լաբորատոր պայմաններում աճեցված շուրջ 1500 առանձնյակ, որտեղ պոպուլյացիան գտնվում է բարվոք վիճակում։


== Ծանոթագրություններ ==
(696) Լենորա

(696) Լենորա (անգլ.՝ Leonora), աստերոիդ աստերոիդների հիմնական գոտում։ Հայտնաբերվել է 1910 թվականի հունվարի 10-ին Ջոել Մետկալֆի կողմից Թաունտոնում։
Միջին հեռավորությունը Արեգակից կազմում է 3,167293 ա. մ., առավելագույնը մոտենում է 2,3688 ա. մ. հեռավորության վրա և հեռանում 3,9658 ա. մ.։ Արեգակի շուրջ մեկ ամբողջական պտույտ է կատարում 2058,88 երկրային օրվա ընթացքում, իր ուղեծրով շարժվելով միջինում 0,174852 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 13,04° անկյուն։
Ըստ Տոլենի սպեկտրալ դասակարգման պատկանում է C դասին։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(696) Լենորա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Ֆունկցիոնալ աղեստամոքսային խանգարումներ

Ֆունկցիոնալ աղեստամոքսային խանգարումները (ՖԱԽ) որոշվում են որպես քրոնիկական և պարբերական աղեստամոքսային ախտանիշների փոփոխվող համադրություն՝ չբացատրվող կառուցվածքային կամ կենսաքիմիական անկանոնություններով։ 1999 թ.-ին ՖԱԽ-երի համար ձևավորվեց Rome II ախտանիշային չափանիշը ՝ հիմնականում հետազոտությանը օգնելու համար։ 2006 թ.-ին այն փոխարինվեց թարմացված Rome III չափանիշով, որը առանձին էր նորածինների և երեխաների, երեխաների և դեռահասների, և մեծահասակների համար։ Աղեստամոքսային ուսումնասիրություններով զբաղվող կլինիկաներում ՖԱԽ-երը բաշխվել են զգալի թվով ուղղությունների։ ՖԱԽ-երի վերահսկումը մնում է դժվար գործընթաց, հետաքրքրություն առաջացնելով նոր և անվտանգ բուժման տարբերակների հանդեպ։


=== Գրականություն ===
Bartlett JG. Antibiotic-associated diarrhea. N Engl J Med 2002;346։334–9.
Betsi GI, Papadavid E, Falagas ME. Probiotics for the treatment or prevention of atopic dermatitis։ A review of the evidence from randomized controlled trials. Am J Clin Dermatol 2008;9։93–103.
Hojsak I, Abdović S, Szajewska H, Milosević M, Krznarić Z, Kolacek S. Lactobacillus GG in the prevention of nosocomial gastrointestinal and respiratory tract infections. Pediatrics 2010;125։e1171–7.
Huang JS, Bousvaros A, Lee JW, et al. Efficacy of probiotic use in acute diarrhea in children։ A meta-analysis. Dig Dis Sci 2002;47։2625–34.
Johnston BC, Supina AL, Ospina M, Vohra S. Probiotics for the prevention of pediatric antibiotic-associated diarrhea. Cochrane Database Syst Rev 2007 Apr 18;(2)։CD004827.
Kalliomaki M, Salminen S, Arvilommi H, Kero P, Koskinen P, Isolauri E. Probiotics in primary prevention of atopic disease։ A randomized placebo-controlled trial. Lancet 2001;357։1076–9.
Kopp MV, Hennemuth I, Heinzmann A, Urbanek R. Randomized, double-blind, placebo-controlled trial of probiotics for primary prevention։ No clinical effects of Lactobacillus GG supplementation. Pediatrics 2008;121։e850–6.
Lee J, Seto D, Bielory L. Meta-analysis of clinical trials of probiotics for prevention and treatment of pediatric atopic dermatitis. J Allergy Clin Immunol 2008;121։116–21.
Mastretta E, Longo P, Laccisaglia A, Balbo L, Russo R. Lactobacillus GG and breast feeding in the prevention of rotavirus nosocomial infection. J Pediatr Gastr Nutr 2002;35։527–31.
Szajewska H, Mrukowicz J. Probiotics in the treatment and prevention of acute infectious diarrhea in infants and children։ A systematic review of published randomized, double-blind, placebo controlled trials. J Pediatr Gastroenterol Nutr 2001;33։S17–25.
Szajewska H, Ruszczynski M, Radzikowski A. Probiotics in the prevention of antibiotic-associated diarrhea in children։ A meta-analysis of randomized controlled trials. J Pediatr 2006;149։367–72.
Յարոսլավլ (այլ կիրառումներ)

Յարոսլավլ, կարող է վերաբերել՝

Յարոսլավլ - գյուղ Ռուսաստանի Սմոլենսկի մարզի Ելնինսկի շրջանի կազմում
Յարոսլավլ - քաղաք Ռուսաստանում, Յարոսլավլի մարզի կենտրոնը
Տարասովկա (գյուղ, Մալովիսկայի շրջան)

Անվան այլ կիրառումների համար տե՛ս՝ ՏարասովկաՏարասովկա (ուկրաիներեն՝ Тарасівка), գյուղ Ուկրաինայի Կիրովոգրադի մարզի Մալովիսկայի շրջանում։
2001 թվականի տվյալներով Տարասովկա գյուղում բնակվում էր 50 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Սեպուհ (այլ կիրառումներ)

Սեպուհ, կարող է վերաբերել՝

Սեպուհ - հայ բժիշկ
Սեպուհ - հայ ազգային ազատագրական շարժման գործիչ, ֆիդայի
Սեպուհ - լեռնագագաթ Հայկական լեռնաշխարհում, Անտիպոնտական լեռնաշղթայում
Սեպուհ ազնվական տիտղոս Հայաստանում և Պարսկաստանում
Ավստրիայի դաշնային կանցլեր

Ավստրիայի դաշնային կանցլեր (գերմ.՝ Bundeskanzler), Ավստրիայի կառավարության ղեկավարը։ Կանցլերը Ավստրիայի դաշնային կառավարության նախագահն է։ Նա համակարգում է կառավարության աշխատանքը և ներկայացնում կառավարության քաղաքականությունը խորհրդարանի և հասարակության առջև։ 2019 թվականի հունիսի 3-ից կանցլերը Բրիգիտտե Բիրլեյնը է։ Սահմանադրությունը կանցլերին լիազորություններ չի տալիս նախարարներին ցուցումներ տալու, նախարարների կաբինետում նրա դերը բնութագրում է որպես առաջինը հավասարի մեջ։


== Նշանակում ==
Դաշնային կանցլերին նշանակում է Ավստրիայի դաշնային նախագահը։ Ընդ որում, նա հաշվի է առնում խորհրդարանի ստորին պալատի՝ Ազգային խորհրդի մեծամասնության կարծիքը։ Ազգային խորհուրդը կարող է անվստահության քվե հայտնել դաշնային կառավարությանը կամ դաշնային առանձին նախարարներին, սակայն կառավարության կամ նախարարների հրաժարականի մասին վերջնական որոշումն ընդունում է նախագահը։


== Կանցլերների ցանկ ==
Կառլ Ռեններ, նոյեմբերի 12, 1918 - հուլիսի 7, 1920
Միխայել Մայր, հուլիսի 7, 1920 - հունիսի 21, 1921
Յոհան Շոբեր, հունիսի 21, 1921 - հունվարի 26, 1922
Վալտեր Բրայսկի, հունվարի 26, 1922 - հունվարի 27, 1922
Յոհան Շոբեր, հունվարի 27, 1922 - մայիսի 31, 1922
Իգնաց Զեյպել, մայիսի 31, 1922 - նոյեմբերի 20, 924
Ռուդոլֆ Ռամեկ, նոյեմբերի 20, 1924 - հոկտեմբերի 20, 1926
Իգնաց Զեյպել, հոկտեմբերի 20, 1926 - մայիսի 4, 1929
Էրնստ Շտրերուվից, մայիսի 4, 1929 - սեպտեմբերի 26, 1929
Յոհան Շոբեր, սեպտեմբերի 26, 1929 - սեպտեմբերի 30, 1930
Կառլ Վոգոյն, սեպտեմբերի 30, 1930 - դեկտեմբերի 4, 1930
Օտտո Էնդեր, դեկտեմբերի 4, 1930 - հունիսի 20, 1931
Կառլ Բուրեշ, հունիսի 20, 1931 - մայիսի 20, 1932
Էնգելբերտ Դոլֆուս, մայիսի 20, 1932 - հուլիսի 25, 1934
Կուրտ Շուշնիգ, հուլիսի 29, 1934 - մարտի 11, 1938
Արթուր Զեյս-Ինկվարտ, մարտի 11, 1938 - մարտի 13, 1938Ավստրիան 1938 թվականին մտել է Գերմանիայի կազմի մեջ։ Անկախությունը վերականգնվել է 1945 թվականին։

Կառլ Ռեններ, ապրիլի 27, 1945 - դեկտեմբերի 20, 1945
Ֆիգլ Լեոպոլդ, դեկտեմբերի 20, 1945 - փետրվարի 25, 1953
Յուլիուս Ռաաբ, ապրիլի 2, 1953 - ապրիլի 11, 1961
Գորբահ Ալֆոնս, ապրիլի 11, 1961 - փետրվար, 1964
Յոզեֆ Կլաուս, ապրիլի 2, 1964 - մարտի 3, 1970
Բրունո Կրայսկի, ապրիլի 21, 1970 - ապրիլի 24, 1983
Ֆրեդ Զինովաց, մայիսի 24, 1983 - հունիսի 16, 1986
Ֆրանց Վրանիցկիմ հունիսի 16, 1986 - հունիսի 20, 1997
Վիկտոր Կլիմա, հունվարի 28, 1997 - փետրվարի 4, 2000
Վոլֆգանգ Շյուսել, փետրվարի 4, 2000 - հունվարի 11, 2007
Ալֆրեդ Գուզենբաուեր, հունվարի 11, 2007 - դեկտեմբերի 2, 2008
Վերներ Ֆայմեն, դեկտեմբերի 2, 2008 - մայիսի 9, 2016
Ռայնոլդ Միտերլեներ, մայիսի 9, 2016 - մայիսի 17, 2016
Քրիստիան Կեռն, մայիսի 17, 2016 - դեկտեմբերի 18, 2017
Սեբաստիան Կուրց, դեկտեմբերի 18, 2017 - մայիսի 28, 2019
Հարթվիգ Լյոգեր, մայիսի 28, 2019 - հունիսի 3, 2019
Բրիգիտտե Բիրլեյն, ժամանակավոր կանցլեր, հունիսի 3, 2019 - ներկա


== Ծանոթագրություններ ==


== Արտաքին հղումներ ==
Պաշտոնական կայքը անգլերեն
Պաշտոնական կայքը գերմաներեն
Իլինսկի (այլ կիրառումներ)

Իլինսկի, կարող է վերաբերել՝

Իլինսկի - գյուղ Ռուսաստանի Բաշկորտոստան հանրապետության Բլագովեշչենսկի շրջանի կազմում։
Իլինսկի - քաղաքատիպ ավան Ռուսաստանի Մոսկվայի մարզի Ռամենսկի շրջանի կազմում։
Իլինսկի - գյուղ Ռուսաստանի Պերմի երկրամասի Իլյինսկի շրջանի կազմում։
Իլինսկի - գյուղ Ռուսաստանի Սախալինի մարզի Տոմարինսկի քաղաքային օկրուգի կազմում։
Աստերոիդների ցանկ (300301-300400)

Աստերոիդների ցանկ (300201-300300)  • Աստերոիդների ցանկ  • Աստերոիդների ցանկ (300401-300500)
 Աստերոիդների ցանկ (300201-300300)  • Աստերոիդների ցանկ  • Աստերոիդների ցանկ (300401-300500)
Վեստոֆեն

Վեստոֆեն (ֆր.՝ Westhoffen), համայնք Ֆրանսիայի Գրանդ Էստ մարզի Ստորին Հռենոս գավառում։
Բնակչությունը 2014 թվականի դրությամբ կազմում է 1672 մարդ, բնակչության խտությունը` 80.97 մարդ/կմ²։ Բնակավայրը զբաղեցնում է 20.65 կմ² տարածք։


== Աշխարհագրություն ==
Գտնվում է Փարիզ քաղաքից 380 կմ արևելք, Ստրասբուրգ քաղաքից` 23 կմ արևմուտք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 1091 աշխատունակ (15-64 տարեկան)  բնակիչ, որոնցից ակտիվ էին 860-ը, իսկ ոչ ակտիվները` 231։ Ակտիվության ցուցանիշը կազմում է 78,8 %։ 860 աշխատունակ մարդկանցից աշխատել է 824 անձ (449 տղամարդ և 375 կին)։ Գործազուրկ են եղել 36 անձ (21 տղամարդ և 15 կին)։ 231 անաշխատունակներից 73-ը եղել են աշակերտներ կամ ուսանողներ, 96-ը` թոշակառուներ, իսկ 62-ը չեն աշխատել տարբեր պատճառներով։


== Տես նաև ==
Ստորին Հռենոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Լեոնիդ Մանդելշտամ

Անվան այլ կիրառումների համար տե՛ս՝ Մանդելշտամ (այլ կիրառումներ)
Լեոնիդ Իսահակովիչ Մանդելշտամ (ռուս.՝ Леонид Исаакович Мандельштам, մայիսի 4, 1879(1879-05-04), Մոգիլյով, Ռուսական կայսրություն - նոյեմբերի 27, 1944(1944-11-27), Մոսկվա, ԽՍՀՄ), խորհրդային ֆիզիկոս։ ԽՍՀՄ ԳԱ ակադեմիկոս (1929), Մոսկվայի համալսարանի պրոֆեսոր (1925)։
Աշխատանքները վերաբերում են օպտիկային, տեսական ֆիզիկային, ռադիոֆիզիկային, ռադիոտեխնիկային։ Առաջինն է ապացուցել (1907), որ օպտիկապես անհամասեռ միջավայրերում լույսի ցրումը պայմանավորված է սիկրոանհամասեռությունների առաջացումով։ 1918 թ. կանխագուշակել է Ռելեյի գծի նուրբ կառուցվածքի երևան գալը (նման տեսություն մշակել է նաև է. Բրիլուենը, 1922 թ.)։ 1928 թ. Գ. Ս. Լանդսբերգի հետ հայտնագործել է լույսի կոմբինացիոն ցրումը (Չ. Ռամանից և Կ. Ս. Կրիշնանից անկախ)։ Ն. Գ. Պապալեկսիի հետ հիմնարար աշխատանքներ է կատարել տատանումների ոչ գծային տեսության բնագավառում։ Նրանք առաջարկել են էլեկտրական տատանումների գրգռման նոր մեթոդ, ստեղծել (1931) փոփոխական հոսանքի պարամետրական գեներատոր՝ պարբերաբար փոփոխվող ինդուկտիվությամբ, մշակել (1938) հեռավորությունների ճշգրիտ չափման ռադիոինտերֆերենցիոն մեթոդ։ 
Արժանացել է Վ. Ի. Լենինի անվան (1929) և ԽՍՀՄ պետական մրցանակների (1942)։


== Ծանոթագրություններ ==
Ակիպիվան

Ակիպիվան, գյուղ Արևմտյան Հայաստանում, Էրզրումի վիլայեթի Քղիի գավառակում։ Գտնվում էր Սիվրիդաղ լեռան ստորոտում։


== Պատմություն ==
1915 թվականի Մեծ եղեռնի ժամանակ գրեթե ոչ ոք չի փրկվել։


== Բնակչություն ==
XIX դարի վերջին և XX դարի սկզբին ուներ 18 տուն` 126 հայ և 119 այլազգի բնակիչ։


== Տնտեսություն ==
Բնակչությունը զբաղվում էր երկրագործությամբ և անասնապահությամբ։


== Պատմամշակութային կառույցներ ==
Ակիպիվանն ուներ փոքրիկ եկեղեցի։


== Կրթություն ==
Գյուղում գործում էր վարժարան։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Էրզրումի նահանգի հայաբնակ բնակավայրեր


== Ծանոթագրություններ ==
Մորոզիխա (Կուչուկի վտակ)

Անվան այլ կիրառումների համար տե՛ս՝ Մորոզիխա (այլ կիրառումներ)Մորոզիխա (ռուս.՝ Морозиха (приток Кучука)), գետ Ռուսաստանում, հոսում է Ալթայի երկրամասում։ Գետաբերանը տեղակայված է Կուչուկ գետի ձախ ափին՝ 16 կմ հեռավորության վրա։ Գետի երկարությունը 16 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Վերին Օբի ավազանային շրջանին, գետի ջրատնտեսային տեղամասը Օբ գետն է, Բարնաուլ քաղաքից մինչև Նավարասիսկի հէկը։ Գետի գետային ավազանը Չումիշ գետն է՝ մինչև Տոմի։ Ինչպես նաև գետի գետային ավազանը (Վերին) Օբ գետն է՝ մինչև Իրտիշի հետ միախառնման կետը։
Տվյալներն ըստ ջրային ռեսուրսների ֆեդերատիվ տեսչության
Ջրային օբյեկտի, պետական ջրային գրանցման կոդը -  13010200512115200003612
Հիդրոլոգիական ուսումնասիրությունների կոդը - 115200361
Ավազանի կոդը - 13.01.02.005
Հիդրոլոգիական ուսումնասիրությունների հատորի համարը - 15
Թողարկումն ըստ հիդրոլոգիական ուսումնասիրությունների - 2


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Մեդվեդևո (գյուղ, Ռժևսկի շրջան)

Անվան այլ կիրառումների համար տե՛ս՝ ՄեդվեդևոՄեդվեդևո (ռուս.՝ Медведево), գյուղ Ռուսաստանի Տվերի մարզի Ռժևսկի շրջանի կազմում։
Բնակչությունը 2008 թվականին գրանցված տվյալներով կազմում էր 377 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Գորոդոկ (քաղաք, Խմելնիցկու մարզ)

Անվան այլ կիրառումների համար տե՛ս՝ ԳորոդոկԳորոդոկ (ուկրաիներեն՝ Городок), քաղաք Ուկրաինայի Խմելնիցկիի մարզի Գորոդոկի շրջանում, շրջկենտրոն։ Հիմնադրվել է 1362 թվականին։
2007 թվականի տվյալներով Գորոդոկ քաղաքում բնակվում էր 17 019 մարդ։


== Ծանոթագրություններ ==


== Արտաքին հղումներ ==
Պաշտոնական կայք Archived 2013-07-28 at the Wayback Machine. (ուկր.)
Բնակավայրերի ամբողջական ցանկը Ուկրաինայի Գերագույն Ռադայի կայքում։ (ուկր.)
2001 թվականի Ուկրաինայի համապետական մարդահամարի արդյունքները։ (ուկր.)
Ուկրաինայի բնակավայրերի արբանյակային լուսանկարները։ (ուկր.)
Ալբոմ (պատմվածք)

«Ալբոմ» (ռուս.՝ Альбом), Անտոն Պավլովիչ Չեխովի պատմվածքը` գրված 1884 թվականին։ Առաջին անգամ հրատարակվել է «Օսկոլկի» ամսագրում, 1885 թվականի մայիսի 5-ին, № 18 Ա. Չեխոնտե ստորագրությամբ։


== Հրատարակություն ==
Ա. Պ. Չեխովը «Ալբոմ» պատմվածքը գրել է 1884 թվականին, առաջին անգամ հրապարակվել է «Օսկոլկի» ամսագրում, 1885 թվականի մայիսի 5-ին, № 18 Ա. Չեխոնտե ստորագրությամբ։
Պատմվածքը ընդգրկվել է Ադոլֆ Մարքսի կողմից հրատարակված գրողի ստեղծագործությունների ժողովածուի մեջ։ Չեխովի կենդանության օրոք պատմվածքը թարգմանվել է բուլղարերեն, գերմաներեն, լեհերեն, սերբախորվաթերեն, չեխերեն, շվեդերեն և ճապոներեն։


== Քննադատություն ==
Քննադատ Ա. Բասարգինը «Ալբոմ» պատմվածքը դասել է այն ստեղծագործությունների շարքին, որտեղ «արտակարգ վառ» նկարագրված են պաշտոնատար անձանց «հին և հնացած ... մեղքերը» «տրադիցիոն ստորաքարշությունը, կաշառակերությունը ... անհոգի ձևականությունը»։


== Սյուժե ==
Իսկական պետական խորհրդական Ժմիխովի հոբելյարին ելույթ է ունենում տիտուլյար խորհրդական Կրատերովը. «Ավելի քան տասը տարի, մենք` ձեր ենթակաները, ձեր համար նշանավոր այս օրը, որպես մեր խորը հարգանքի և երախտագիտության նշան, Ձերդ գերազանցությանն ենք նվիրաբերում այս ալբոմը մեր նկարներով և ցանկանում ենք, որ Ձեր կյանքի հետագա նշանավոր տարիները, մինչև մահ անցկացնեք մեզ հետ...»: Կրատերովի և մյուս աշխատակիցների ելույթները չափազանց հուզել էին հոբելյարին, որից հետո նա իր կառքով տուն գնաց։ Տանը Ժմիխովին սպասում էին նրա ընտանիքը, ընկերները և ծանոթները, որոնք ևս պատվացույց էին կազմակերպել։ Այս ամենից հետո Ժմիխովը հանգեց այն մտքին, որ ինքը «իրականում հայրենիքին բավականին շատ օգուտ է բերել և եթե ինքը չլիներ հայրենիքի համար շատ վատ կլիներ»։ Երեկոյի ընթացքում նա ընկերներին ցուցադրեց իրեն նվիրված ալբոմը, որ շատ դուր եկավ նրա դստերը` Օլյային։ Օլյան հոր թույլտվությամբ վերցրեց ալբոմը, հաջորդ օրը հանեց պաշտոնյաների նկարները և դրանց փոխարեն տեղադրեց իր ինստիտուտի ընկերուհիների նկարները։ Նրա որդին` Կոլյան, վերցրեց հանված լուսանկարները, կարմիր գույնով ներկեց պաշտոնյաների հագուստները, նրանց մի մասի բեղերը ներկեց կանաչ, իսկ մորուքները` շագանակագույն։ Տիտուլյար խորհրդական Կրատերովի կտրված լուսանկարն ամրացրեց լուցկու տուփի վրա և ցույց տվեց հորը։ Սա դուր եկավ Ժմիխովին, նա նույնիսկ խնդրեց Կոլյային պատրաստածը ցույց տալ մորը։


== Գրականություն ==
Чехов А. П. Альбом// Чехов А. П. Полное собрание сочинений и писем: В 30 т. Сочинения: В 18 т. / АН СССР. Ин-т мировой лит. им. А. М. Горького. — М.: Наука, 1974—1982.
Voir Dictionnaire Tchekhov, Page 11, Françoise Darnal-Lesné, Édition L'Harmattan, 2010, ISBN 978 2 296 11343 5.
L’Album, traduit par Madeleine Durand, André Radiguet, Bibliothèque de la Pléiade, éditions Gallimard, 1967, ISBN 978 2 07 0105 49 6.


== Ծանոթագրություններ ==


== Արտաքին հղումներ ==
Чехов А. П. Альбом Archived 2017-05-08 at the Wayback Machine. Բնօրինակ ռուսերեն տեքստ
Պարոն սխալմունք (հեռուստասերիալ)

Պարոն սխալմունք (թուրքերեն՝ Bay Yanlış), թուրքական հեռուստասերիալ, որը 2020 թվականի հունիսի 26-ից հոկտեմբերի 2-ը ցուցադրվել է FOX հեռուստաընկերությամբ։ Հեռուստասերիալի ռեժիսորը Դենիզ Յորուլմազերն է, իսկ պրոդյուսերը՝ Ֆարուք Թուրգութը։ Գլխավոր դերերում հանդես են գալիս Ջան Յամանը և Օզգե Գյուրելը։


== Սյուժե ==
Օզգյուր Աթասոյը 30-ամյա երիտասարդ տղամարդ է, որը վարում է ազատ կյանք, ոչ մի բանի լուրջ չի վերաբերում այն բանից հետո, երբ դադարեց վստահել կանանց, քանի որ իրեն դավաճանել էին։ Նա Ստամբուլի ամենահայտնի բարերից մեկի սեփականատերն է։ Իսկ Էզգին հակառակն ամեն ինչին շատ լուրջ է վերաբերվում, փորձում է բոլորին օգնել, հավատում է մեծ սիրուն և ցանկանում է ստեղծել ընտանիք։ Սակայն նրա մոտ ոչինչ չի ստացվում։ 30-րդ տարելիցին Էզգին ընկնում է հուսահատության մեջ՝ կարծելով, որ ժամանակը գնում է, իսկ ինքը չի կարողանում գտնել իրեն հարմար տղամարդ։ Մի անգամ Օզգյուրը, որին Էզգին շուտվանից էր ճանաչում, որոշում է օգնել նրան՝ գտնելու իր տղամարդուն։ Սակայն ժամանակին համընթաց Օզգյուրը հասկանում է, որ սիրահարվել է Էզգիին։


== Դերասանական կազմ ==
Ջան Յաման (Օզգյուր Աթասոյ)
Օզգե Գյուրել (Էզգի Ինալ)
Գյուրգեն Օզ (Լևենթ Յազման)
Ֆաթմա Թոփթաշ (Ջանսու Աքման)
Սուաթ Սունգուր (Յունալ Յըլմազ)
Լալե Բաշար (Սևիմ Աթասոյ)
Դենիզ Օզերման (Ֆիթնաթ Աթասոյ)
Ջեմրե Գյումելի (Դենիզ Քոփարան)
Սերքայ Թյությունջյու (Օզան Դինչեր)
Սարփ Ջան Քյորօղլու (Սերդար Օզթյուրք)
Թայգուն Սունգար (Սոներ Սեչքին)
Ֆերի Բայջու Գյուլեր (Նևին Յըլմազ)
Էջե Իրթեմ (Գիզամ Սեզեր)
Անըլ Չելիք (Էմրե Էրեն)
Քիմյա Գյոքչե Այթաչ (Իրեմ Դողան)
Ադա Արջա (Զեյնեփ Յազման)


== Ցուցադրություն ==


== Ծանոթագրություններ ==


== Արտաքին հղումներ ==
FOX TV resmî sitesinde Bay Yanlış
Պարոն սխալմունք (հեռուստասերիալ) Թվիթթերում
YouTube'da Bay Yanlış
Facebook'da Bay Yanlış
Instagram'da Bay Yanlış
Հողօգտագործում

Հողօգտագործում, հողի օգտագործումը ավանդույթներով սահմանված կամ օրինական կարգով։ Հողօգտագործման համակարգը, ձևերը և տեսակները կազմավորվում և փոփոխվում են հասարակության տնտեսական հարաբերությունների զարգացմանն ու հաջորդափոխմանը համընթաց։ Աշխատանքի հասարակական բաժանման խորացման և դրա հետ կապված նստակեցության անցնելու հետևանքով, աստիճանաբար հողը բաժանվեց տոհմերի, ցեղերի, համայնքների, հետագայում նաև ընտանիքների միջև, որի շնորհիվ առաջացան հողօգտածործման կայուն ձևեր։ Հնագույն համայնքներում այն ուներ հանրային ձև, համայնքի անդամների միջև բաշխվում էր միայն համատեղ աշխատանքով ստեղծված արդյունքը։ Ավելի ուշ, չնայած վարելահողը մնում էր գյուղական համայնքի սեփականությունը, սակայն պարբերաբար վերաբաշխվում էր անդամների (ընտանիքների) միջև, և յուրաքանչյուր ընտանիք մշակում էր իր օգտագործմանը տրված հողը (փաստացի հողօգտագործողն էր) ու յուրացնում ստացված արդյունքը։ Հակամարտ դասակարգային բոլոր ֆորմացիաներում հողօգտածործման համակարգերը, դրա հիմնական ձևերն ու տեսակները պայմանավորված էին շահագործող դասակարգերի հողասեփականության իշխող ձևերով։ Ստրկատիրական հասարակարգում այն հիմնված էր ստրուկների, հողի և արտադրության մյուս միջոցների նկատմամբ ստրկատիրոջ մասնավոր սեփականության վրա։ Գոյություն ուներ նաև ազատ գյուղացիների մանր հողօգտածործում, որի հիմքը ևս հողի մասնավոր սեփականությունն էր։ Ֆեոդալիզմի ժամանակաշրջանում այն հիմնված էր ֆեոդալական սեփականության զանազան հիերարխիկ ձևերի, ճորտային կամ ֆեոդալական կախման մեջ գտնվող գյուղացիների աշխատանքի վրա։ Բաժնետուր հողօգտածործման ժամանակ հողին ամրացված ճորտ գյուղացիները զուրկ էին սեփական հողից և հողօգտածործման համար հարկադրված էին կատարելու աշխատանքային զանազան պարհակներ, տալ հարկեր ու տուրքեր։ Առհավետ ժառանգական հողօգտածործման ժամանակ գյուղացին անձնապես ազատ էր, բայց պարտավոր էր բնեղեն կամ դրամական հարկ վճարել հողատիրոջը։ Ֆեոդալիզմի զարգացման բոլոր էտապներում կային նաև ազատ գյուղացիներ, որոնց հողօգտածործման հիմքը նրանց ազատ հողասեփականությունն էր։ Կապիտալիզմի պայմաններում այդ համակարգը հիմնված է հողի մասնավոր սեփականության իրավունքի կամ հողի վարձակալության պայմանագրի վրա։
Գուրգեն Մելքոնյան

Գուրգեն Գառնիկի Մելքոնյան (ապրիլի 10, 1957, Մարտունու շրջան(ՀԽՍՀ), գ.Մոլլալու), Հայաստանի ռազմական գործիչ, գեներալ-լեյտենանտ։


== Կրթություն ==
1975-1977 թվականներին ծառայել է խորհրդային բանակում։
1983 թվականին ավարտել է Դոնի Ռոստովի գյուղատնտեսական ինստիտուտը` ինժեներ-տնտեսագետի մասնագիտությամբ։


== Աշխատանքային գործունեությունը ==
1983-1988 թվականներին աշխատել է Էջմիածնի շրջանի Հայկաշեն գյուղի կաթնամթերքային համալիրում։


== Զինվորական ծառայությունը ==
1990 թվականին ծառայել է «Հատուկ գնդում» որպես վաշտի հրամանատար։
1991 թվականին՝ հատուկ գնդի թիկունքի պետ, ապա հրամանատար։
1996 - 1998 թվականներին՝ ՀՀ Պաշտպանության նախարարության թիկունք վարչության պետ։
1998 - 2000 թվականներին՝ Մարշալ Բաղրամյանի անվան ուսումնական բրիգադի հրամանատար։
2000 - 2008 թվականներին՝ Հայաստանի Հանրապետության պաշտպանության նախարարի տեղակալ թիկունքի գծով-զինված ուժերի թիկունքի պետ։
2008 թվականի ապրիլի 23-ին ՀՀ Նախագահի հրամանագրով ազատվել է Հայաստանի Հանրապետության պաշտպանության նախարարի տեղակալ թիկունքի գծով-զինված ուժերի թիկունքի պետի պաշտոնից։


== Պարգևներ և կոչումներ ==
գեներալ-մայոր (2000)։
գեներալ-լեյտենանտ (2003)։
ՀՀ «Մարտական խաչ» 2-րդ աստիճանի շքանշան,
ԼՂՀ «Մարտական խաչ» շքանշան,
«Վարդան Մամիկոնյան» շքանշան,
«Մարշալ Բաղրամյան-100» հուշամեդալ,
ՀՀ ՊՆ «Անբասիր ծառայության համար» մեդալ։


== Ծանոթագրություններ ==
Բռնակապան (այլ կիրառումներ)

Բռնակապան, կարող է վերաբերել՝

Բռնակապան - գյուղ Արևմտյան Հայաստանում, Էրզրումի վիլայեթի Էրզրումի գավառում
Բռնակապան - լեռնանցք կամ կիրճ Հայկական լեռնաշխարհում
Լը Մենիլ Էդ

Լը Մենիլ Էդ (ֆր.՝ Le Mesnil-Eudes), համայնք Ֆրանսիայի Ստորին Նորմանդիա մարզի Կալվադոս գավառում։
Բնակչությունը 2008 թվականի դրությամբ կազմում է 315 մարդ, բնակչության խտությունը` 37.41 մարդ/կմ²։ Բնակավայրը զբաղեցնում է 8.42 կմ² տարածք։


== Աշխարհագրություն ==
Գտնվում է Փարիզ քաղաքից 165 կմ արևմուտք, Կան քաղաքից` 45 կմ արևելք։


== Բնակչություն ==
Բնակչության քանակը ըստ տարիների

Աղբյուրներ` Ֆրանսիայի սոցիոլոգիական գիտությունների բարձրագույն դպրոցի տվյալներ


== Տնտեսություն ==
2010 թվականին ուներ 210 աշխատունակ (15-64 տարեկան)  բնակիչ, որոնցից ակտիվ էին 151-ը, իսկ ոչ ակտիվները` 59։ Ակտիվության ցուցանիշը կազմում է 71,9 %։ 151 աշխատունակ մարդկանցից աշխատել է 131 անձ (73 տղամարդ և 58 կին)։ Գործազուրկ են եղել 20 անձ (12 տղամարդ և 8 կին)։ 59 անաշխատունակներից 21-ը եղել են աշակերտներ կամ ուսանողներ, 29-ը` թոշակառուներ, իսկ 9-ը չեն աշխատել տարբեր պատճառներով։


== Տես նաև ==
Կալվադոս գավառի համայնքների ցանկ


== Արտաքին հղումներ ==
INSEE


== Ծանոթագրություններ ==
Սուլեյմանովո (գյուղ, Զիանչուրինսկի շրջան)

Անվան այլ կիրառումների համար տե՛ս՝ ՍուլեյմանովոՍուլեյմանովո (ռուս.՝ Сулейманово, բաշկիրերեն՝ Сөләймән), գյուղ Ռուսաստանի Բաշկորտոստան հանրապետության Զիանչուրինսկի շրջանի կազմում։
Բնակչությունը 2009 թվականին գրանցված տվյալներով կազմում էր 13 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Ինվերունո

Ինվերունո  (իտալերեն՝ Inveruno), կոմունա Իտալիայում, Լոմբարդիա մարզի Միլան գավառում։
Բնակչությունը 8377 մարդ է։ Բնակչության միջին խտությունը՝ 686 մարդ/կմ²։ Զբաղեցնում է 12 կմ² տարածք։ Փոստային ինդեքս՝ 20010։ Հեռախոսային կոդը՝ 02։


== Արտաքին հղումներ ==
Բնակավայրի պաշտոնական կայք (իտալ.)


== Ծանոթագրություններ ==
Չերնեշչինա (գյուղ, Դիկանկայի շրջան)

Անվան այլ կիրառումների համար տե՛ս՝ ՉերնեշչինաՉերնեշչինա (ուկրաիներեն՝ Чернещина), գյուղ Ուկրաինայի Պոլտավայի մարզի Դիկանկայի շրջանում։ Հիմնադրվել է 1977 թվականին։
2001 թվականի տվյալներով Չերնեշչինա գյուղում բնակվում էր 276 մարդ։ Բնակավայրը զբաղեցնում է 1677 կմ² տարածք։ Բնակչության խտությունը կազմում էր 164,58 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Զավոզնի

Զավոզնի (ռուս.՝ Завозни), գյուղ Ռուսաստանի Սմոլենսկի մարզի Յարցևսկի շրջանի կազմում։
Բնակչությունը 2007 թվականին գրանցված տվյալներով կազմում էր 21 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օդրինսկի գյուղական խորհուրդ (Խարկովի մարզ)

Օդրինսկի գյուղական խորհուրդ  (ուկրաիներեն՝ Одринська сільська рада), Ուկրաինայի Խարկովի մարզի Նովովոդոլաժսկի շրջանում։
2001 թվականի տվյալներով Օդրինսկի գյուղական խորհրդում բնակվում էր 576 մարդ։ Բնակավայրը զբաղեցնում է 36.51 կմ² տարածք։ Բնակչության խտությունը կազմում էր 15.78 մարդ/կմ²։ Խորհրդում կա 3 բնակավայր։ 


== Ծանոթագրություններ ==


== Արտաքին հղումներ ==
Ուկրաինայի Գերագույն Ռադայի կայքում բնակավայրերի ամբողջական ցանկ։ (ուկր.)
Լուկյանովո (գյուղ, Վյազեմսկի շրջան)

Անվան այլ կիրառումների համար տե՛ս՝ ԼուկյանովոԼուկյանովո (ռուս.՝ Лукьяново), գյուղ Ռուսաստանի, Սմոլենսկի մարզի Վյազեմսկի շրջանի կազմում։
Բնակչությունը 2007 թվականին գրանցված տվյալներով կազմում էր 44 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Բեգլար Ամիրջանյան

Բեգլար Աստվածատուրի Ամիրջանյան (Ամիրջան) (հուլիսի 2 (14), 1868, Թիֆլիս, Կովկասի փոխարքայություն, Ռուսական կայսրություն - մայիսի 18, 1937(1937-05-18), Թբիլիսի, Վրացական ԽՍՀ, ԽՍՀՄ), հայ երգիչ (բարիտոն)։


== Կենսագրություն ==
Բեգլար Ամիրջանյանը ծնվել է Թիֆլիսում։ 1885 թվականին ավարտել է Ներսիսյան դպրոցը և հանդես է եկել մենահամերգներով։ Մակար Եկմալյանի հրավերով 1886 թվականին երգել է Սանկտ Պետերբուրգի հայկական եկեղեցում։ 1886-1889 թվականներին սովորել է Սանկտ Պետերբուրգի կոնսերվատորիայում, 1894 թվականին ավարտել Միլանի կոնսերվատորիան։ 1895 թվականին իտալական օպերային թատրոնի կազմով հանդես է եկել Մոսկվայում։ 1895-1916 թվականներին՝ Մոսկվայի Մեծ, Թիֆլիսի արքունական թատրոնների, Սանկտ Պետերբուրգի ժողովրդական տան օպերայի մեներգիչ։ 1899-1916 թվականներին հանդես է եկել Պերմում, Իրկուտսկում, Դոնի Ռոստովում, Օդեսայում, Նիժնի Նովգորոդում, Կազանում, Սարատովում, Վորոնեժում, Բաքվում, Սիմֆերոպոլում, Աստրախանում, Կիևում, Խարկովում և այլուր։
1913 թվականից երգեցողություն է դասավանդել Պետերբուրգում, 1916 թվականից՝ Թիֆլիսում։ 1921 թվականին Ամիրջանյանի նախաձեռնությամբ բացվել են 5 ժողովրդական երգի դպրոցներ, որոնցից մեկում նա դասավանդել է մինչ 1932 թվականը։ Համագործակցել է Կոմիտասի, Քրիստափոր Կարա-Մուրզայի հետ։ 1932 թվականին նկարահանվել է «Շակիր» ֆիլմի գլխավոր դերում։


== Դերերգեր ==
Դև՝ Ռուբինշտեյնի «Դև»
Ամոնասրո՝ Ռիգոլետտո Վերդիի «Աիդա»
Ռիգոլետտո՝ Վերդիի «Աիդա», «Ռիգոլետտո»
Վալենտին՝ Գունոյի «Ֆաուստ», 1894
Ռուսլան՝ Գլինկայի «Ռուսլան և Լյուդմիլա»
Իգոր իշխան, Ա Բորոդինի օպերան
Իվան Ահեղ՝ Ռիմսկի-Կորսակովի «Պսկովուհի»
Իշխան Ելեվկի՝ Չայկովսկու «Պիկովայա դամա»
Վասիլի Լենոտևիչ Կոչուբեյ՝ Չայկովսկու «Մազեպա»
Ֆիգարո՝ Ռոսսինիի «Սևիլյան սափրիչ»
Մեֆիստոտել՝ Գունոյի «Ֆաուստ»
Մարսել՝ Պուչչինիի «Բոհեմ»
Էսկամիլո՝ Բիզեյի «Կարմեն»
Յագո՝ Վերդիի «Օթելլո»


== Ծանոթագրություններ ==
Աստերոիդների ցանկ (152401-152500)

Աստերոիդների ցանկ (152301-152400)  • Աստերոիդների ցանկ  • Աստերոիդների ցանկ (152501-152600)
 Աստերոիդների ցանկ (152301-152400)  • Աստերոիդների ցանկ  • Աստերոիդների ցանկ (152501-152600)
Քեյն շրջան (Իլինոյս)

Քեյն շրջան (անգլ.՝ Kane County), ԱՄՆ Իլինոյս նահանգի 102 վարչական միավորներից մեկը։ Ընդհանուր տարածությունը 1.349 կմ² է, բնակչությունը՝ 515.269 մարդ (2010 թ. տվյալներով)։ Շրջկենտրոնն է Ջինիվա բնակավայրը։ Կազմավորվել է 1836 թ.։
Կոպյապո

Կոպյապո (իսպ.՝ Copiapó), քաղաք Չիլիում։ Համանուն կոմունայի, Կոպյապո նահանգի և  Ատակամա նահանգի վարչական կենտրոնն է։ Քաղաքի բնակչությունը կազմում է 125 983 մարդ (2002)։ Քաղաքն ու կոմունան մտնում են Կոպյապոյի նահանգի և Ատակամա շրջանի կազմի մեջ։ Գտնվում է համանուն գետի ափին։
Կոմունայի տարածքը կազմում է 16 699,5 կմ², բնակչությունը՝ 153 937 մարդ (2017)։ Բնակչության խտությունը 9,22 մարդ/կմ² է։


== Տեղագրություն ==
Քաղաքը գտնվում է Չիլիի մայրաքաղաք Սանտյագո քաղաքից 680 կմ հյուսիս՝ Կոպյապո գետի հովտում։
Կոմունան սահմանակից է․

հյուսիսում՝ Չանյարալ, Դիեգո դե Ալմագրո կոմունաներին,
արևելքում՝ Արգենտինայի Կատամարկա նահանգին, Չիլիի Տիերրա Ամարիլյա կոմունային,
հարավում՝ Վալենար, Ուասկո կոմունաներին,
արևմուտքում՝ Կալդեր կոմունային, Խաղաղ օվկիանոսին։


== Ժողովրդագրություն ==
2012 թվականի մարդահամարի ընթացքում Վիճակագրության ազգային ինստիտուտի (INE) կողմից հավաքված տեղեկությունների համաձայն՝ համայնքի բնակչությունը կազմում է։


== Կարևոր բնակավայրեր ==


== Ծանոթագրություններ ==


== Արտաքին հղումներ ==
Կոմունայի պաշտոնական կայքը
Կոպյապո կոմունա (citypopulation.de)
Copiapodigital.com — Portal informativo de Copiapó
portal Gobierno Regional de Atacama
Museo Regional de Atacama
Sitio web de la Universidad de Atacama
Սամատցաի

Սամատցաի (իտալ. Samatzai )՝ կոմունա Իտալիայում, գտնվում է Սարդինիա մարզի Կալիարի գավառում։
Բնակչությունը կազմում է 1746 մարդ, բնակչության խտությունը կազմում է 56,11 մարդ/կմ²։ Զբաղեցնում է 31,12 կմ² տարածք։ Փոստային ինդեքս՝ 9020։ Հեռախոսային կոդ՝ 070։
Սուրբ Հովհաննես Մկրտիչը հարգվում է որպես կոմունայի հովանավոր։


== Ծանոթագրություններ ==
Աստերոիդների ցանկ (58101-58200)

Աստերոիդների ցանկ (58001-58100)  • Աստերոիդների ցանկ  • Աստերոիդների ցանկ (58201-58300)
 Աստերոիդների ցանկ (58001-58100)  • Աստերոիդների ցանկ  • Աստերոիդների ցանկ (58201-58300)


== Աղբյուր ==
«Discovery Circumstances: Numbered Minor Planets (55001)-(60000)»։ www.minorplanetcenter.net
Յուրի Գալստյան

Յուրի Նորայրի Գալստյան (հունվարի 7, 1952(1952-01-07), Երևան, Հայկական ԽՍՀ, ԽՍՀՄ), հայ երաժիշտ, կոմպոզիտոր, Հայաստանի կոմպոզիտորների միության անդամ, Հայաստանի Հանրապետության արվեստի վաստակավոր գործիչ, Երևանի Կոմիտասի անվան պետական կոնսերվատորիայի պրոֆեսոր։


== Կենսագրություն ==
Յուրի Գալստյանը ծնվել է Երևանում, 1952 թվականի հունվարի 7-ին։ Ավարտել է Երևանի Սայաթ-Նովայի անվան երաժշտական դպրոցի դաշնամուրի և կոմպոզիցիայի (1966, դասատու՝ Գագիկ Հովունց), Երևանի Չայկովսկու անվան երաժշտական դպրոցի դաշնամուրի (1970, դասատու՝ Կ. Մալխասյան) և կոմպոզիցիայի (դասատու՝ Ստեփան Ջրբաշյան), Երևանի պետական կոնսերվատորիայի դաշնամուրի (1976, Կ. Մալխասյանի դասարան), կոմպոզիցիայի (1982, Ղազարոս Սարյանի դասարան), դիրիժորության (1998, Էմին Խաչատրյանի դասարան) բաժինները։ 1976-1980 թվականին դասավանդել է Հայկական պետական մանկավարժական ինստիտուտում, 1980-1981 թվականներին՝ Առնո Բաբաջանյանի անվան պետական երաժշտամանկավարժական քոլեջում, 1982 թվականից՝ Երևանի պետական կոնսերվատորիայում։ 1988-1991 թվականներին եղել է Հայաստանի կոմպոզիտորների միության ժամանակակից երաժշտության նվագախմբի գեղարվեստական ղեկավար։
Յուրի Գալստյանը գրել է պիեսներ, սոնատներ՝ դաշնամուրի (1967), գալարափողի և դաշնամուրի (1978), կվինտետներ՝ շեփորի, կլառնետի, գալարափողի, դաշնամուրի և հարվածային գործիքների (1976), շվիի և լարային քառյակի (1980), կոնցերտներ՝ կամերերային նվագախմբի (1981, 2008), ժողովրդական գործիքների (1984, 2014), «Մտորումներ» (2001)՝ կամերերային երգչախմբի, «էսքիզներ» (2003)՝ խառը երգչախմբի, «Խաղեր» (2007)՝ ժողովրդական գործիքների, «Երգ» (2012)՝ ֆլեյտայի և դաշնամուրի, «Երկխոսություն» (2013)՝ 2 կլառնետի համար, «Պատանեկան ալբոմ» (1967), «Սիմֆոնիկ պոեմ» (1968), փողային կվարտետ (1968), «Սիմֆոնիկ պատկեր» (1977), «Դիլիջանյան էսքիզներ» (2010), դաշնամուրային պրելյուդների շարք (1981–84, 2 տետր), թատերական երաժշտություն։ 
1981, 1983 թվականներին եղել է երիտասարդ կոմպոզիտորների համամիութենական մրցույթ-փառատոնի դափնեկիր, 1983 թվականին՝ մանկական երգի հանրապետական մրցույթի 3-րդ մրցանակակիր, 1987 թվականին՝ Սայաթ-Նովայի ծննդյան 275-ամյակին նվիրված մրցույթի հատուկ մրցանակակիր։


== Ծանոթագրություններ ==


== Արտաքին հղումներ ==
Լեգեոներները փորձում են նպաստել հայ պղնձափողային երաժիշտների կատարելագործմանը
Մոսկովյան «Արցախ» փողային կվինտետը համերգային շրջագայությունով Հայաստանում է
Ռամլա Ալի

Ռամլա Ալի (անգլ.՝ Ramla Ali); սեպտեմբերի 16, 1989(1989-09-16), Մոգադիշո, Սոմալի), սոմալացի և բրիտանացի բռնցքամարտիկ։
Անգլիայի չեմպիոնուհի (2016)։ Անգլիայի առաջնության բրոնզե մեդալակիր (2017)։


== Կենսագրություն ==
Ծնվել է 1990-ականների սկզբին (Ալին իր ճշգրիտ տարիքը չգիտի) Մոգադիշոում (Սոմալի)։ Նրա ընտանիքը փախել է Մեծ Բրիտանիա, երբ Ռամլան երկու տարի պատերազմական գործողությունների պատճառով անց է կացրել Սոմալիում։ Մեծ Բրիտանիայում նրանց տվել են փախստականի կարգավիճակ։
Բռնցքամարտով սկսել է զբաղվել 7-րդ դասարանում, որպեսզի ազատվի ավելորդ քաշից։ Որոշ ժամանակ դա թաքցրել է իր ծնողներից, որովհետև ծնողներին դուր չէր գա նրա հետաքրքրությունները։


== Կարիերան սիրողական բռնցքամարտում ==


=== 2016 թվականի Անգլիայի առաջնություն ===
Ներկայացել է թեթևագույն քաշային կարգում (մինչև 54 կգ)։ Քառորդ եզրափակչում հաղթել է Ջեյդ Պիրսին։ Կիսաեզրափակչում հաղթել է Կիմ Շեննոնին։ Եզրափակչում հաղթել է Ռեյչել Մակկենզիին։


=== 2016 թվականի Եվրոպայի առաջնություն ===
Ներկայացրել է Անգլիան։ Ներկայացել է թեթևագույն քաշային կարգում (մինչև 54 կգ)։ 1/8 եզրափակչում պարտություն է կրել նորվեգացի բռնցքամարտիկ Մարիել Խանսենից։


=== 2017 թվականի Անգլիայի առաջնություն ===
Ներկայացել է թեթևագույն քաշային կարգում (մինչև 54 կգ)։ Կիսաեզրափակչում պարտություն է կրել Էմմե Դոլանից։


=== 2018 թվականի աշխարհի առաջնություն ===
Ներկայացրել է Սոմալին։ Ներկայացել է թեթևագույն քաշային կարգում (մինչև 57 կգ)։ 1/32 եզրափակչում պարտություն է կրել մարոկացի բռնցքամարտիկ Դոաա Տուջանիից։ Ալին դարձել է Սոմալիի առաջին սպորտսմենը, որը մասնակցել է բռնցքամարտի աշխարհի առաջնությանը։


== Տիտղոսներ և հաջողություններ ==


=== Սիրողական կարիերա ===
2016 թվականին  Անգլիայի առաջնության ժամանակ արժանացել է ոսկե մեդալի (մինչև 54 կգ քաշային կարգում)։
2017 թվականին  Անգլիայի առաջնության ժամանակ արժանացել է բրոնզե մեդալի (մինչև 54 կգ քաշային կարգում)։


== Անձնական կյանք ==
Համարվում է մուսուլմանուհի։
2016 թվականին ամուսնացել է Ռիչարդ Մուրի հետ։ Վերջինս եղել է Ալիի բռնցքամարտի մարզիչը։


== Ծանոթագրություններ ==


== Արտաքին հղումներ ==
Рамла Али Ինստագրամում
Վոտկոմա

Վոտկոմա (ռուս.՝ Воткома), գետ Ռուսաստանում, հոսում է Վոլոգդայի մարզում։ Գետաբերանը տեղակայված է Սուխոնա գետի աջ ափում՝ 475 կմ հեռավորության վրա։ Գետի երկարությունը 10 կմ է։ Ակունքը գտնվում է Ռաբանսկի ճահճուտներում։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Դոնի ավազանային շրջանին, գետի ջրատնտեսային տեղամասը՝ Հյուսիսային Դոն գետն է։ Գետի ենթաավազանը Սուխոնան գետն է։ Գետի գետային ավազանը՝ Հյուսիսային Դոն։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020100312103000006936
Հիդրոլոգիական ուսումնասիրությունների կոդը - 103000693
Ավազանի կոդը - 03.02.01.003
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Խլևիշչենո

Խլևիշչենո (ռուս.՝ Хлевищено), գյուղ Ռուսաստանի, Սմոլենսկի մարզի Սմոլենսկի շրջանի կազմում։
Բնակչությունը 2007 թվականին գրանցված տվյալներով կազմում էր 15 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(2869) Նեպրյադվա

(2869) Նեպրյադվա (անգլ.՝ Nepryadva), աստերոիդ աստերոիդների հիմնական գոտում։ Հայտնաբերվել է 1980 թվականի սեպտեմբերի 7-ին Նիկոլայ Չեռնիխի կողմից Նաուչնիում։
Միջին հեռավորությունը Արեգակից կազմում է 2,634934 ա. մ., առավելագույնը մոտենում է 2,1765 ա. մ. հեռավորության վրա և հեռանում 3,0933 ա. մ.։ Արեգակի շուրջ մեկ ամբողջական պտույտ է կատարում 1562,26 երկրային օրվա ընթացքում, իր ուղեծրով շարժվելով միջինում 0,230436 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 12,89° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(2869) Նեպրյադվա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Կղինծվիսի (Քարելի շրջան)

Կղինծվիսի (վրաց.՝ ყინწვისი), գյուղ Վրաստանում։ Գտնվում է Շիդա Քարթլի մարզի Քարելի շրջանում։


== Դիրք ==
Գտնվում է ծովի մակարդակից 730 մետր բարձրության վրա։ Շրջկենտրոն Քարելից հեռու է 8 կմ։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 205 մարդ։


== Ծանոթագրություններ ==
Կուդրիցի

Կուդրիցի (ռուս.՝ Кудрицы), գյուղ Ռուսաստանի Սմոլենսկի մարզի Ռուդնյանսկի շրջանի կազմում։
Բնակչությունը 2007 թվականին գրանցված տվյալներով կազմում էր 7 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Հիդրոնիում

Հիդրոնիում, հիդրոնիումի իոն, հիդրօքսոնիումի իոն, ջրային լուծույթում ջրածնի հիդրատացված իոնը՝ H3O+։ Լուծույթում ջրածնի ազատ իոնը (այսինքն, ջրածնի ատոմի միջուկը՝ պրոտոնը) կապվում է ջրի մոլեկուլների հետ՝ առաջացնելով, գլխավորապես հիդրոնիում՝ H++H2Օ=H3Օ+։ Պրոտոնի աննշան չափի (10-13 սմ, մնացած իոնների շառավիղները 10-8 սմ կարգի են) պատճառով այն ստեղծում է էլեկտրական ուժեղ դաշտ, որի ազդեցությամբ ջրի մոլեկուլի թթվածնի ազատ էլեկտրոնային զույգի և պրոտոնի միջև առաջանում է կովալենտ կապ։ Հիդրոնիումի առաջացումը նման է ամոնիումի իոնի առաջացմանը (տես նաև Ազոտ)։ Բյուրեղներում H3Օ+ իոնը կոչվում է օքսոնիում։ Պարզված է, որ ջրի մոլեկուլների ասոցման պատճառով հիդրոնիում կապվում է մեծ քանակությամբ ջրի հետ։ Այդ դեպքում ստացված հիդրոնիումի հիդրատացված իոններն արտահայտում են H5O2+, H7O3+, H9O4+ բանաձևերով։


== Ծանոթագրություններ ==